tomron87/hebrew-wikipedia-sentences-corpus huggingface dataset:
העונה השביעית של הסדרה שודרה בארצות הברית מה-6 באוקטובר 2017 ועד ל-18 במאי 2018 ובישראל מה-11 באוקטובר 2017 ועד ל-6 ביוני 2018.
פרסמן כריסטופר הולייר ואדם קרפ 30 במרץ 2018 4 באפריל 2018149 16 פירורי לחם Breadcrumbs רון אנדרווד ג'יין אספנסון וג'רום שוורץ 6 באפריל 2018 25 באפריל 2018150 17 הנבחרת Chosen לאנה פרייה פול קארפ ובריאן רידיניגס 13 באפריל 2018 2 במאי 2018151 18 השומר The Guardian ג'פרי הילדרו דוד ה.
גודמן ובריג'יט האלס 20 באפריל 2018 9 במאי 2018152 19 ילדת פרחים Flower Child טסה בלייק אדוארד קיציס ואדם הורוביץ 27 באפריל 2018 16 במאי 2018153 20 האם זה הנרי מילס?
רון אנדרווד דנה הורגן ולאה פונג 4 במאי 2018 23 במאי 2018154 21 השיבה הביתה Homecoming סטיב פרלמן דוד ה.
גודמן 11 במאי 2018 30 במאי 2018155 22 צאתכם לשלום מסטוריברוק Leaving Storybrooke ראלף המקר אדוארד קיציס ואדם הורוביץ 18 במאי 2018 6 ביוני 2018
במהלך העונות שודרו בארצות הברית תשעה פרקי ספיישל.
הפרקים שודרו בין שני פרקים אחרים, בדרך כלל בין סוף עונה לתחילת העונה שאחריה או בין חלק אחד של העונה לחלקה השני.
עד שיום אחד הוא רומן ראשון מאת שמי זרחין שיצא לאור בהוצאת כתר, ירושלים, בשנת 2011.
העלילה מתרחשת בטבריה, עיר הולדתו של זרחין, בשלוש נקודות זמן שונות ועוסקת במשפחה טברייני בה גדלים האחים שלומי וחיליק.
שלומי (שלום) - בתחילת הרומן הוא בן שבע בלבד, ומאוהב באלה בת גילו.
בסיום הרומן הוא אחרי צבא, בדירת אביו, בתל אביב, ובדירת אביו בטבריה.
לפעמים הוא שותק לזמן רב של חודשים מספר, לפעמים אינו מבין דבר, לעיתים יודע דברים שאיש לא יודע.
אֵלָה (ישראלה) - בתחילת הרומן אביה שמואל נפטר לאחר שלקה בליבו.
אלה מתקשה להמשיך את חייה עם אמה חנה, שגם היא, כמו אביה, הגיעה מאירופה לאחר השואה.
אלה מאיימת על שלומי בהתאבדות, והוא מתקשה להתמודד עימה, כמו גם עם שיגעונותיה האחרים.
למרות כל הקשיים, היא מעדיפה לגדל את אחיה שמואל (על שם אביה) לבדה בחיפה, וגם בתחום הזה מתעוררים רגשות קשים אצל שלומי, המנסה לשכנע אותה ללכת בדרך אחרת.
אלה מתקבלת לעבודה בתקופת שירותה הצבאי בתפקיד קריינית בגל"צ וזוכה להכרה ארצית.
חיליק - אחיו הצעיר של שלומי.
מלמד את שלומי לקרוא בשיטה מקורית מאוד שהמציא.
מלמד את שלומי לאונן, מאחר ששלומי קיבל המלצה כזו מהרופא.
כאשר מגיע "חיליק השני" מארגנטינה, הוא מחליט לעזוב את הבית לטובת הפנימייה הצבאית.
חיליק נהרג בצבא והאסון מביא שינויים ניכרים במשפחתו.
רוּחמה - אמם של שלומי וחיליק, ממוצא מרוקאי.
היא דמות דומיננטית מאוד במשפחתה.
מקוריותה וייחודיותה באים לידי ביטוי בכל תחומי חייה, ובעיקר כאשר רוברט נוסע לארגנטינה להביא כסף, ולא משאיר לה פרוטה.
היא מתחילה לעסוק ב בישול ומכינה כיבוד למסיבות גדולות ולחתונות, וכך הכנסות המשפחה גדלות.
שלומי עוזר לה בהכנת המאכלים והופך הוא בעצמו, עם הניסיון הרב שרכש, לטבח מוכשר.
רוברט - אביהם של שלומי וחיליק.
הוא נולד בישראל, אך הוריו עזבו וחיו עמו בארגנטינה.
עלה לארץ בגיל 10 עם אחותו, תהילה, שמגדלת אותו מאחר שהוריהם נפטרו.
אך הדבר גורם לאחותו להיפרד ממנו, ואולי אף לברוח אל זרועות הקיבוץ.
לאחר נישואיו, מתקשה למצוא עבודה מכניסה.
לכן מחליט לנסוע לדוד שלו בארגנטינה.
הכסף הרב שקיבל מדודו העשיר, איננו מעודד את רוחה של רוחמה והוא לצנינים בעיניה, כאשר היא בעצמה מכניסה סכומי כסף רבים.
בהמשך חושפת רוחמה את בגידותיו.
רוברט קונה גם דירה בתל אביב, ובמשך השבוע עובר לשם.
מייד עם שובו מארגנטינה הוא מסיים את יחסיו עם חנה.
חנה - אמא של ישראלה (אלה).
חנה מנסה לחנך את אלה ביד קשה, אך אלה בעלת רוח חופשית לחלוטין ולכן חנה מתקשה.
במיוחד כאשר אלה אכן מבצעת את קפיצת ההתאבדות מהגג, וחנה מפרידה בינה לבין שלומי.
גם נסיעת שתיהן לברזיל, לעניין עבודתה בסוכנות היהודית או בשגרירות, היא סוג של הרחקת שלומי מאלה, מנקודת מבטו של שלומי.
כאשר רוברט מודיע לה על סיום מערכת היחסים, היא נוקמת בו בכך שמפתחת מערכת יחסים עם שלומי בן ה-14.
דודו של רוברט עלה לארץ עם הוריו של רוברט.
לאחר שהבין את המצב לאשורו בישראל, שכנע את הוריו של רוברט לעזוב עמו את הארץ.
כאשר רוברט מגיע אל דודו, הדוד מרעיף עליו מעושרו הרב.
כאדם עשיר יש לו אויבים רבים, המתנכלים לו.
בכל מקום הוא בודד: כיהודי בין הגויים העשירים וכעיראקי בין האשכנזים.
וכך גם בעניין היותו חסוך ילדים.
הדוד מציג בפניו את רעייתו, רשל.
צרפתייה צעירה ומבקש ממנו לקיים עימה יחסי מין כדי להפוך לאב.
תהילה, אחותו של רוברט, המגדלת אותו לבדה כשהיא עוד לא בת 20, ולאחר ההתאהבות ההדדית הצומחת ביניהם, היא עוזבת אותו כאשר שתי ידיו שבורות בגבס ובורחת לחיות בקיבוץ.
תהילה מנסה לעזור לרוברט לפני ואחרי שובו מארגנטינה עם תוכנית מפעל התריסים שלו, ורוברט מצליח למכור אותם ותחילה עסקיו פורחים.
אך בשעת משבר, גם הקיבוץ שעזר לו בתחילה, מבטל הסכם.
תהילה עוזבת את הקיבוץ לירושלים ושם מצטרפת אל הפנתרים השחורים ובשלב מאוחר יותר נבחרת מטעמם לחברת הכנסת.
רשל נשואה לדודו העשיר של רוברט בארגנטינה, והביאה ילד לעולם.
עם מותו של הדוד היא מביאה את גופתו לקבורה בישראל.
רוברט נעזר במזכיר הקיבוץ שחייב לו חוב מוסרי וכספי, על ביטול ההסכם עם התריסים.
והם מביאים יחדיו את גופת דודו לקבורה.
היא טוענת שהיא חסרת כול, ורוברט מזמין אותה ואת בנם לדור עמו בדירתו בתל אביב.
חיליק החדש (זהו בנו השלישי של רוברט), דומה מאוד לחיליק אחיו הצעיר של שלומי.
הדמיון מפתיע ועלול לסבך את רוברט עם רוחמה רעייתו.
לכן, כאשר רשל מנסה להתקרב בדרך וללטף ברומנטיות את רוברט, כדי להמשיך את מערכת היחסים עמו האינטימית ביניהם, הוא חומק ממנה ועובר לדור בשכירת חדר אצל שכנים בבניין.
רשל נוטשת את בנה יחיאל.
ההתייחסות אליו בספר כעזר ונוגע כמעט בלעדית לדמיונו לחיליק, כילדו של רוברט מנסיעתו לדודו בארגנטינה.
יחיאל ננטש פעם אחר פעם בספר ולבסוף נשאר עם שלומי, אחיו למחצה, ושמואל בנו של שלומי, אחרי חזרתו של רוברט אל רוחמה.
שמואל - אחיה של אלה, למעשה הוא פרי בטנה של אמה, חנה, עם שלומי.
אלה לא יכולה לסלוח לשלומי.
היא לא יכולה לסבול את נוכחותו של אבי אחיה למחצה.
ולכן, למרות זכרונות האהבה שלה עם שלומי, היא דוחה אותו ומכאיבה לו.
בעוד שמואל הצעיר, מהווה למעשה הזיכרון מאמה חנה, הרי החלק של שלומי בו, יוצר בתוכה פרדוקסים ועימותים קשים עם שלומי.
מושיק הוא בן כיתתם של שלומי ואלה.
יום אחד כאשר הוא מבקש להתקבל לחברתם, וליצור שלישייה, לנגד עיניהם הוא מתעלל באכזריות בחתול בצורה מבחילה ואלה מכה אותו נמרצות.
מאוחר יותר הוא רוצח את הוריו וכל ילדיהם.
נועם - מנהל מסעדה תל אביבית, המקבל את שלומי לעבוד אצלו כטבח.
הוא מתפעל מכישוריו, ומעלה את משכורתו כל פעם מחדש, ולאט לאט מפנים מה רב האוצר שזכה בו.
הספר כתוב בשיטת העלילה הלא ליניארית, בצורה מעגלית.
מעגל ראשון, הוא המעגל של יצירת סיפור בתוך סיפור.
אך המחבר מתחיל קטע חדש ומשלב עבר, עתיד והווה.
עבר משתלב בעתיד, עתיד משתלב בהווה, עבר שב לאחר ההווה והעתיד וכן הלאה.
המחבר פותר סיפור קודם, ומתחיל סיפור חדש, למרות שהסיפור הקודם עדיין לא לגמרי פתור.
מעגל שני, הוא של הדמויות המעורבות אלה באלה ובונות אלה את אלה כאילו כולן יוצאות מאותה אמא אדמה, הנקראת במקרה הזה: "טבריה".
טבריה היא רקע לעלילה, והעיקר האנשים.
מעגל שלישי, הוא מעגל יחסי אנוש עמוקים ועשירים, המתגלגלים אלה לתוך אלה, עד אין סוף...
המעגל הרביעי, הוא המעגל הכואב, הוא רגישותם של אנשים או חוסר רגישותם לאחרים.
למעשה זהו המעגל שבו כל אותם זרמים תת-קרקעיים של הבנה וחוסר הבנה בין בני-אדם, משתקפים כמו במראות בחייהם של כולם בכולם, עם אהבותיהם, תשוקותיהם שלא באות לידי התגשמות, (חלקן כן), מול התחברויות והתעלסויות המביאות אנשים לידי טעויות גסות בחייהם, עליהם ישלמו ביוקר רב.
המעגל החמישי, הוא סגנון הכתיבה ההומוריסטי, ללא כל הטפת מוסר כלשהי, ומתוך הכרת הדמויות לרוחבן ולעומקן.
המחבר מביא מצבים מגוחכים המהווים ניגוד לסיפור הרציני והדרמטי.
המעגל השישי, בא לידי ביטוי בדרך בה הסופר אוהב את כל דמויותיו, בלי הבדלים, בפשטות.
המעגל השביעי, הוא אולי המעגל הביקורתי, החוזר על עצמו כל העת בהערותיה של רוחמה, כלפי הקיבוץ ודייריו, ובנגיעה רכה, נוגע בסכסוך המזרחי מערבי כאן בארצנו.
המעגל השמיני הוא הפירוט לפרטי פרטים, התחושה של כניסה לעולם האינטימי ביותר של הדמויות, לסלון סודי הסודות.
המעגל התשיעי, הוא אותו ידע וכניסה לעולם הקסמים של הילדים כמו של המבוגרים, הכישופים הקטנים והנחמדים, כמו אלה שמפחידים.
מדובר בספר שהכתיבה שלו נובעת מתיאורים מפורטים ואינטימיים של האנשים הישרים והמוצלחים, הבוגדים והמסתירים סודותיהם, על קשיי חייהם, מחשבותיהם, רגשותיהם, ההופכים את חייהם לדבר מלא ועשיר, נדיב ותוסס.
כאשר מעל לכול הצחוק המתפרץ, כמעט כל שנים שלושה עמודים, ואפילו במצבים העצובים והכואבים, מביאים את הקורא לצחוק רב מרוב בכי.
וזהו בעצם המעגל העשירי, השילוב בין הצחוק והבכי.
לאורך הקריאה יוצר זרחין מעין גנטיקה של מאורעות שחוזרים ומתרחשים שוב ושוב בכל פעם בפנים חדשות.
הקורא מגלה כי ההיסטוריה של המשפחה נעה במעגלים, וכי בדרכים משונות ועקיפות, ילדים משחזרים את חטאי הוריהם.
היתרון הראשון, שהופך את הספר למהנה, נעוץ ביכולתו המרשימה של זרחין כמספר סיפורים.
בתוך עטיפת המיינסטרים המוכרת לעייפה, שהיא מעין ספרות לכו-לם, ארוזה בכל זאת עלילה מושכת שאינה נכנעת לקלישאות.
הסדרה עד עצם היום הזה מספרת את סיפורן של דמויות מהאגדות החיות ביער המכושף אשר מקוללות ועוברות לעולם שלנו בלי לזכור מי הן.
היחידה שיכולה לשבור את הקללה שהטילה המלכה הרעה היא אמה סוואן, המושיעה ובתם של שלגיה ושל הנסיך המקסים.
במהלך הסדרה אמה פוגשת בדמויות שונות מהאגדות ועוזרת להם להשיג את הסוף השמח שלהם עד שלבסוף הקללה נשברת וכולם נזכרים מי הם.
במהלך העונות הבאות מתרחשים אירועים נוספים הקשורים לעברן של הדמויות ובכל פעם אמה היא זו שנדרשת להציל את המצב.
+ שם הדמות ביער המכושף שם הדמות בעולם האמיתי כינוי שחקנ/ית עונות סטטוס שלגיה מרי מרגרט בלנשארד שלגי (Snow) ג'יניפר גודווין 1, 2, 3, 4, 5, 6
7 (אורחת) בחיים שלגיה, בתם של המלך ליאופולד והמלכה אווה, בהמשך בתה החורגת של המלכה הרעה רג'ינה.
אהבת האמת של הנסיך המקסים.
אמם של אמה סוואן ושל הנסיך ניל וסבתו של הנרי מילס והופ סוואן-ג'ונס.
מעבירה זמן מה כשודדת ולאחר מכן עוברת לגור עם הגמדים.
רג'ינה מטילה עליה קללת שינה באמצעות תפוח שרק דייוויד, אהבת האמת שלה, יכול להתיר.
מקוללת על ידי רג'ינה ביחד עם שאר הממלכה לאחר שגרמה למותו של אהוב נעוריה של רג'ינה, דניאל.לאחר הקללה היא מופיעה בסטוריברוק בתור מרי מרגרט בלנשארד, מורה ומתנדבת בבית החולים.
בהמשך חוזרת להיות אהבתו של הנסיך, דייוויד נולאן בסטוריברוק.
חשודה ברצח של קתרין נולאן ויוצאת זכאית.
הורגת את קורה, אמה של רג'ינה.
לאחר החזרה ליער המכושף היא נכנסת להריון ומטילה קללה כדי לחזור לסטוריברוק ובעקבות זאת מאבדת את דייוויד שכן הקללה דורשת את הלב של האיש האהוב עליה ביותר אך בהמשך היא חולקת איתו את ליבה.
היא הופכת להיות ראש העיר ובנה הוא המרכיב החסר להטלת קסם מסע בזמן.
בסיפור שכותב עוץ לי גוץ לי, היא בתפקיד המלכה הרעה.
עוזרת לבתה אמה בקרבות נגד נבלים שונים ומאמינה בתקווה ובאהבת אמת.
בעונה 5 מגיעה לקמלוט כדי לעזור לאמה אך חוזרת כעבור שישה שבועות בלי זיכרון למה שקרה שם ומגלה כי אמה נהפכה לאפלה.
כאשר הוק מת ומגיע לשאול (לא בצדק) היא יורדת עם משפחתה לשם כדי להחזירו אך חוזרת מוקדם כדי להיות עם ניל בנה.
בסוף העונה היא עוזרת לרג'ינה להוציא את החלק הרע ממנה וחיה את חייה עם דייוויד.
בעונה 6 היא עוזרת לאמה עם בעייתה אך נתקלת בקללה אותה מטילה המלכה הרעה (החלק הרע שברג'ינה) עליה ועל דייוויד שלפיה רק אחד מהם יכול להיות ער בעוד שהשני ישן עם נשיקה של אהבת אמת.
בסופו של דבר העיירה עוזרת להם להיחלץ מהקללה והם מתאחדים.
בסוף העונה היא נשלחת חזרה ליער המכושף יחד עם חלק מהדמויות, זאת בגלל קללתה של הפיה השחורה אך חוזרת עם כולם כאשר אמה חוזרת להאמין בקסם בזכות הנרי.
בסוף העונה היא מתאחדת עם משפחתה וחיה את חייה עם דייוויד וניל בסטוריברוק.
בעונה 7 היא מופיעה בפרק האחרון כאשר עוזרת למשפחתה פעם נוספת כנגד עוץ לי גוץ לי והנרי מעולם המשאלה ומכתירה את רג'ינה למלכה הטובה של היער המכושף וסטוריברוק.
המושיעה/האפלה אמה סוואן גברת סוואן/סוואן האפלה ג'ניפר מוריסון 1, 2, 3, 4, 5, 6
7 (אורחת) בחייםאמה סוואן, בתם של שלגיה והנסיך המקסים, אחותו של ניל, אמו של הנרי ושל הופ וסבתה של לוסי.
אמה עברה דרך ארון מהיער המכושף לעולם שלנו.
בילדותה היא עברה בין בתי יתומים ומשפחות אומנה.
בגיל 18 ילדה את הנרי בזמן שישבה בכלא.
היא מגיעה לסטוריברוק ביום הולדת ה-28, כפי שחזה עוץ לי גוץ לי.
בתחילה, היא מתיידדת עם מרי מרגרט ועוברת לגור איתה, בהמשך היא מקבלת את תפקיד השריף ועוזרת לתושבי סטוריברוק לקבל את הסופים השמחים שלהם בחזרה.
לאורך שהותה בסטוריברוק בנה הנרי מנסה לשכנע אותה בקיומה של הקללה ושהיא זאת שאחראית להסיר אותה.במקביל, אמה מפתחת יריבות עם ראש העיר, רג'ינה, שהיא גם אימו המאמצת של הנרי, סביב נושא גידולו ויחסה לאנשים בעיירה.
לבסוף אמה מחליטה לעזוב את העיירה אך רג'ינה מחליטה לנסות להטיל עליה קללת שינה כדי שלא תוכל לשבור את הקללה ולהרוס את הסוף השמח שלה.
התוכנית של רג'ינה לא מצליחה וקללת השינה מוטלת על הנרי.
עקב כך, אמה מתחילה להאמין בקללה ולבסוף מסירה אותה בנשיקת אהבת אמת עם הנרי, שבאותה הזדמנות מסירה את קללת השינה.
לאחר הסרת הקללה תפקידה של המושיעה לא נגמר והיא ממשיכה להתמודד מול נבלים שונים וגם חווה התאהבות מחדש בבן זוגה לשעבר, ניל, והתאהבות חדשה בקפטן הוק.
הופכת להיות האפלה במקום עוץ לי גוץ לי בשביל להגן על רג'ינה.
הופכת גם את הוק לאפל כדי שלא ימות.
הוק מקריב את החיים שלו בשביל שלא יהיו יותר אפלים אבל עוץ לי גוץ לי מנצל זאת וחוזר להיות האפל.
אמה וכולם יוצאים להחזיר את הוק לעולם האמיתי.
נישאת לקיליאן בעונה 6 ובעקבות קללת הפיה השחורה היא שוכחת הכל ולא מאמינה בקסם אך בזכות הנרי היא מאמינה שוב ומחזירה את כולם.
היא מובסת בקרב האחרון אך הנרי מחזיר אותה עם נשיקה של אהבת אמת.
בעונה 7 נודע שהיא חיה עם קיליאן בסטוריברוק והיא בהריון ממנו והסוף העונה היא מביאה איתו ילדה בשם הופ.
המלכה הרעה רג'ינה מילס המלכה הרעה/גברת ראש העיר\המלכה הטובהלאנה פרייה 1, 2, 3, 4, 5, 6, 7 בחייםהמלכה רג'ינה בתם של בת הטוחן קורה ושל הנסיך הנרי.
בצעירותה היא מאוהבת בנער האורווה דניאל אך לאחר ששלגיה מתערבת הוא מת והיא מתחתנת עם המלך ליאופולד ומאמצת את שלגיה כבתה החורגת, למרות שהיא זו שגרמה למות אהובה.
בסופו של דבר רג'ינה גורמת למותו של המלך ומתחילה לרדוף אחרי שלגיה.
היא שולחת אחריה את הצייד ואת חייליה אך היא לא מצליחה להרוג אותה.
לבסוף היא לוכדת את הנסיך ג'יימס, אהובה של שלגיה, ומאיימת עליה שאם לא תאכל תפוח שיטיל עליה קללת שינה היא תהרוג את הנסיך.
לאחר ששלגיה אוכלת מהתפוח רג'ינה בטוחה שהיא ניצחה אותה אך היא מופתעת לגלות לאחר זמן מה ששלגיה עדיין בחיים ואף עומדת להתחתן עם אהובה.
רג'ינה מופיעה באמצע חתונתם ומאיימת עליהם שתהרוס את אושרם בכל מחיר.
היא מטילה קללה על הארץ שקורעת את כולם מחייהם, גורמת להם לשכוח מי הם ומי בני משפחתם ומעבירה אותם לארץ חדשה.בארץ החדשה, רג'ינה מילס היא ראש העיר סטוריברוק.
היא מאמצת בן וקוראת לו הנרי על שם אביה שנאלצה להרוג כדי להטיל את הקללה ומגדלת אותו עד שאמה סוואן מגיעה לעיירה .
כאשר אמה מגיעה מתפתחת בין השתיים יריבות.
רג'ינה יודעת שאמה היא המושיעה ומפחדת שתשבור את הקללה ותהרוס את הסוף השמח שלה, דבר שמוביל אותה לנסות להטיל עליה קללת שינה שמוטלת על הנרי במקומה.
עקב האירועים אמה מסירה את הקללה ורג'ינה בורחת לביתה כדי להסתתר מהתושבים הזועמים.
בהמשך רג'ינה מתמודדת עם דמויות רבות מעברה ביניהן גם אמה ואחותה הגדולה שמעולם לא הכירה, היא מתגברת על אהבתה הראשונה וחווה התאהבות ברובין הוד והופכת לגיבורה שעוזרת לאמה ושלגיה להתמודד מול הנבלים שמנסים להרוס את סופם השמח.
בעונה 4 היא ממשיכה את הזוגיות שלה עם רובין לבסוף העונה מגלה שרובין הכניס להריון את אחותה למצב זלינה ועוזרת להביס את הנבלים, בסוף העונה אמה מצילה אותה מלהפוך לאפלה ונהיה אחת במקומה.
היא הולכת לקמלוט עם משפחתה בשביל להציל אותה אך חוזרת ללא זיכרון מהשישה שבועות האחרונים ומגלה שמה נהפכה לאפלה בסופו של דבר.
בעונה 5 יורדת לשאול בשביל להציל את הוק שהקריב את עצמו וחוזרת חזרה לסטוריברוק בסוף העונה היא ורובין פורצים למשרד שלה ששם האדס מסתתר בניסיון להחזיר את הבת של רובין חזרה לאבא שלה אבל אז רובין מת בניסיון להציל את רג'ינה אחרי שהאדס מנסה להרוג אותה .
בנוסף היא מוציאה ממנה את החלק הרע שלה והורגת אותה לכאורה.
בעונה 6 היא מקבלת את הצד הרע שלה.
בסוף העונה היא חוזרת ליער המכושף לאחר קללת הפיה השחורה אך חוזרת בסופו של דבר וחיה את חייה עם משפחתה בסטוריברוק.
בעונה 7 היא נקראת רוני ולא זוכרת את בנה או את חייה הקודמים, היא נזכרת ומגלה כי אם הקללה תישבר הנרי ימות לאחר שגסס לפניה.
היא מחזירת את הזיכרון לכולם לאחר שהנרי מנשק אותה נשיקה של אהבת אמת אך היא נחטפת על ידי עוץ לי והנרי מעולם המשאלה שהרגה את סבו וסבתו בעונה 6. הוא סולח לה לאחר שהיא אומרת לו שהיא אוהבת אותו ומבקשת סליחה.
בסוף העונה הנרי והנרי מלווים אותה אל טקס ההכתרה שלה למלכה הטובה של היער המכושף וסטוריברוק.
דייוויד/הנסיך ג'יימס דייוויד נולאן הנסיך ג'יימס/הנסיך המקסים/מקסים (Charming) ג'וש דאלאס 1, 2, 3, 4, 5, 6
7 (אורח) בחייםדייוויד, בנם של רות ורוברט ואחיו התאום של ג'יימס.
אהבת האמת של שלגיה ואביהם של אמה וניל.
כשנולד הופרד מאחיו התאום שנמסר למלך ג'ורג'(עקב עסקה עם עוץ לי גוץ לי) וגדל כנסיך.
דייוויד גדל בחווה עם אמו ואביו שנרצח כשהיה צעיר (אך דייוויד.
הוא למד להילחם בעזרת חרב.
כשהתבגר הוא נלקח להחליף את אחיו התאום שנהרג בתור הנסיך ג'יימס ואולץ להתחתן עם הנסיכה אביגיל.
הוא הכיר את שלגיה כשניסתה לגנוב ממנו טבעת והתאהב בה.
הוא ביטל את חתונתו עם הנסיכה ויצא למצוא את שלגיה.
הוא הסיר את קללת השינה משלגיה וכבש איתה את הממלכה של אביו המאמץ, המלך ג'ורג'.
הוא התחתן עם שלגיה וכשבתו נולדה הוא הכניס אותה לארון כדי שתוכל להינצל מהקללה.
הוא נפגע על ידי אחד האבירים של רג'ינה ומת.בסטוריברוק הוא מופיע בתור דייוויד נולאן, בעלה של קת'רין (הנסיכה אביגיל) אשר נמצא בתרדמת.
כאשר מרי מרגרט מקריאה לו סיפור הוא מתעורר ומתאהב בה.
מהשלב הזה הוא צריך לבחור בין אשתו, אותה הוא לא זוכר, לבין אהבתו החדשה.
בסופו של דבר, לאחר שנחשד ברצח אשתו, מרי מרגרט נפרדת ממנו והוא מתכוון לצאת מהעיר ולעבור לבוסטון.
רגעים לפני שהוא חוצה את גבול העיירה הקללה נשברת והוא חוזר למצוא את מרי מרגרט.
בהמשך הסיפור הוא ניצב ביחד עם מרי מרגרט ואמה מול אויבים שונים ואף הופך לאבא בפעם השנייה.
הוא לומד להתמודד עם הפחדים שלו.
כאשר שלגיה נאלצת להטיל על הממלכה את הקללה האפלה הוא מקריב את חייו מאחר שהקללה דורשת את ליבו של הדבר האהוב ביותר.
שלגיה מוצאת פתרון ומחליטה לחלוק את ליבה איתו וכך הוא ממשיך לחיות.
בעונה 5 מגיע לקמלוט כדי לעזור לביתו אמה להילחם באפלה אך חוזר כעבור שישה שבועות בלי זיכרון למה שקרה שם ומגלה כי אמה נהפכה לאפלה בסופו של דבר.
כאשר הוק נחטף לשאול הוא יורד עם משפחתו לשם כדי להחזירו ונעזר בהנרי כדי להחזיר את מרי מרגרט מוקדם יותר לסטוריברוק.
בעונה 6 הוא עוזר לאמה להתגבר על פחדיה וחוזרת ליער המכושף לאחר הקללה אך חוזר בסוף בזכות הנרי ואמה ונאלץ לראות את הבסתה של ביתו אך הנרי מציל אותה והוא מתאחד עם משפחתו.
בעונה 7 הוא מופיע כאשר עוזרת למשפחתו להתמודד מול עוץ לי והנרי מעולם המשאלה ומכתיר את רג'ינה למלכה הטובה.
הסופר הנרי דניאל מילס המאמין האמיתי/הסופרג'ארד ס.
בנה המאומץ של רג'ינה מילס ונכדם של שלגיה ושל הנסיך המקסים.
נקרא על שם אביה של רג'ינה, הנרי, ואהובה הראשון, דניאל.
בתחילת הסדרה הנרי בן 10 והוא הולך למצוא את אימו הביולוגית, אמה, ביום הולדתה ה-28 כדי שתשבור קללה שהוטלה על ידי המכשפה הרעה, אימו המאמצת.
אמה מחזירה את הנרי לסטוריברוק וביום שלאחר מכן הוא נעלם.
אמה עוזרת לרג'ינה ולשריף גרהאם למצוא את הנרי ומחליטה להישאר בסטוריברוק.
הנרי מנסה לשכנע את אמה בקיומה של הקללה ויוצא ל"מבצע קוברה" להסרת הקללה ולהחזרת הסופים השמחים.
לאורך העונה הנרי עוזר לאמה להחזיר לתושבי סטוריברוק את הסופים השמחים שלהם.
הוא מצליח להתאים לכל תושב סטוריברוק את דמותו ביער המכושף.
רוב אנשי העיירה לא מאמינים לו אך אוגוסט, מבקר שמגיע לסטוריברוק, מאמין לו ועוזר לו לשכנע את אמה בקיומה של הקללה, מכיוון שרק כך היא תוכל לשבור אותה.לבסוף, אמה מחליטה לעזוב את סטוריברוק והנרי ממשיך לנסות לשכנע אותה שהיא צריכה להישאר ולעזור.
הוא אוכל מאפה תפוחים שרג'ינה נתנה לאמה מכיוון שהוא מאמין שהיא הרעילה אותו כדי להרוג את אמה והוא נכנס לקומה.
עקב כך הוא גורם לאמה להתחיל להאמין בקיום הקללה.
הוא מגיע לבית החולים בזמן שאמה ורג'ינה מנסות למצוא דרך להציל אותו מקללת השינה שעלולה להרוג אותו.
אמה ורג'ינה מקבלות הודעה מבית החולים וממהרות להגיע ולהיפרד מהנרי.
כאשר אמה מנשקת אותו היא שוברת את הקללה והוא מתעורר.
בעונה 2 הוא מוצא את אביו ניל ומתפייס איתו, הוא מגלה שאביו מת לאחר שנפל בפורטל ועוזר למשפחתו להרוס את הפצצה שאיימה להשמיד את כל סטוריברוק.
הוא נחטף לארץ לעולם לא בגלל שיש לו את "ליבו של המאמין הכן ביותר" אך ניצל ומוחזר לסטוריברוק על ידי משפחתו שהגיע להציל אותו.
הוא נאלץ לעזוב את העיירה ומשפחתו ולחיות חיים חדשים עם זכרונות חדשים אל חוזר כעבור שנה לסטוריבוק עדיין בלי זכרונות, הוא נזכר כעבור זמן מה ובזכותו הקללה נשברת וכולם נזכרים במה שקרה בשנה החולפת.
בעונה 4 הנרי ממשיך לעזור לאמה להחזיר את הסופים השמחים.
הוא יוצא עם רג'ינה ל"מבצע נמייה" שמטרתו לאתר את הסופר שכותב את הסיפור ולשכנע אותו לכתוב גם לרג'ינה סוף שמח.
בסופו של דבר הוא הופך להיות הסופר ומשתמש בכוחותיו לטובה ושובר את העט בטענה שלאף אחד לא מגיע כוח כזה.
בעונה 5 מגלה שאמה הפכה לאפלה ולא מוכן לדבר איתה לאחר שגרמה לילדה שחיבב לשבור לו את הלב אך סולח לה ויורד עימה ומשפחתו לשאול כדי להציל את הוק ומגלה שם את העט שגם לו היו חיים פעם.
בעונה 6 הוא מגלה שרג'ינה הרעה הגיעה ורוצה אותו בגלל שגם היא אימו.
הוא מגלה שהוא היחיד שזוכר את הקסם בגלל הקללה של הפיה השחורה לאחר שכולם נעלמו וגורם לאמה להאמין שוב ולהחזיר את כולם.
לאחר שאמה מובסת הוא נותן לה נשיקה של אהבת אמת ומחזיר אותה.
בסוף העונה רואים אותו מבוגר עם ילדה בשם לוסי שטוענת שהיא ביתו ושמשפחתו צריכה אותו.
בעונה 7 מופיעה גרסה מבוגרת של הנרי, כמה שנים לאחר שעזב את סטוריברוק כדי לחפש את סיפורו שלו ואיך הוא מצא את סינדרלה וגילה שהיא אהבת האמת שלו ואיתה הביא את לוסי.
הוא נחטף על ידי המכשפות הן מרעילות אותו, לכן רג'ינה מטילה את הקללה כדי שיחיה.
הוא לא זוכר את עברו ומתאהב בג'סינדה, בסוף העונה הוא נזכר כאשר הוא מתקשר להנרי הצעיר ומעודד אותו ללכת בעקבות חלומו וסיפורו.
בסוף העונה הוא מתמודד עם עוץ לי והנרי מעולם המשאלה ובסופו של דבר מצעיד את רג'ינה עימו אל עבר הכתרה למלכה הטובה ומכיר את אותו הופ בפעם הראשונה.
עוץ לי גוץ לי/האפל מר גולד עוץ לי (Rumple) רוברט קרלייל 1, 2, 3, 4, 5, 6, 7 מתעוץ לי גוץ לי, בנו של פיטר פן ופיונה (הפיה השחורה).
ננטש על ידי אביו בגיל צעיר וגר אצל שתי רווקות זקנות, שם למד לטוות.
התחתן עם מילה ונקרא לחזית המלחמה.
פצע את עצמו ברגל על מנת לא להשתתף במלחמה ולחיות וכאשר חזר הביתה גילה שאשתו ילדה בן, בלפייר.
בהמשך, מילה נטשה אותם לטובת קפטן הוק, מה שגרם לעוץ לי גוץ לי להפוך לאפל כדי להגן על בנו מפני המלחמה.
הוא הרג את האפל, זוסו, בעזרת פגיון מיוחד ועזר לסיים את המלחמה.
בהמשך הוא הפר עסקה עם בלפייר, דבר שגרם לו לאבד אותו כאשר הוא עבר לארץ ללא קסם בלעדיו ולכן הוא בילה את שאר זמנו בניסיון למצוא אותו.
הוא הרג את מילה וקטע את ידו של קפטן הוק.במשך השנים הוא חיפש דרך לעבור לממלכה אליה בלפייר ברח.
הוא התאהב בקורה, אימה של רג'ינה, ולימד אותה קסמים.
בהמשך לימד גם את שתי בנותיה, זלינה ורג'ינה.
הוא לקח את בל כמשרתת לאחר שסגר עסקה עם אביה והוא מתאהב בה.
רג'ינה כלאה אותה וסיפרה לו שהיא נהרגה.
הוא יצר את הקללה האפלה, שרג'ינה הטילה, וכך הוא הגיע לארץ ללא קסם.בארץ החדשה הוא מופיע בתור מר גולד, אדם עשיר ובעל נכסים רבים בעיר.
כאשר הקללה הוסרה הוא מצא את בנו וגילה שהנרי הוא נכדו.
הוא נפגש שוב עם אביו וגרם למותו, דבר שדרש גם את מותו שלו.
בהמשך הוא חוזר מהמתים, נפרד מבנו, שהקריב את חייו למענו, ומתחתן עם בל.
בדרך הוא משקר לה שוב ושוב עד שהיא גורמת לו לצאת מסטוריברוק ללא דרך לחזור.
הוא חוזר לבסוף וכמעט מת.
הוא מגלה שבל בהריון והיא מטילה על עצמה קללת שינה כדי שילדם לא יולד ויילקח על ידי האדס וגולד מנסה להעיר אותה.
בעונה 7 הוא חי חיים מלאים עם בל שמתה מזקנה בסופו של דבר.
הוא מביס את עוץ לי ומקריב את חייו למען הוק ומתאחד עם בל בגן עדן.
בל פרנץ' לייסי/ בל אמילי דה רייבין 1, 2, 3, 4, 5, 6 מתהבל היא בתו של סר מוריס ואשתו קולט.
בבגרותה אביה משדך אותה לגסטון בעקבות מתקפת העוגים, כדי שאביו ישלח את צבאו להילחם.
בל מגלה שגסטון שקרן ורשע אך בלית ברירה מסכימה להינשא לו.
בהמשך, בעקבות המתקפה אימה נהרגת והיא יוצאת לארנדל להחזיר את זכרונה שאבד מהאירוע.
כאשר מתקפת העוגים ממשיכה להחמיר אביה פונה לעוץ לי גוץ לי, אשר בתמורה לעזרתו דורש את בל כעוזרת בטירתו.
עם הזמן, בל מתאהבת בעוץ לי גוץ לי והוא מתאהב בה.
בל מגלה כי נשיקת אהבת אמת יכולה להסיר את הקללה של עוץ לי גוץ לי ולהחזיר אותו להיות אדם רגיל.
כאשר היא מנסה לנשק אותו והוא מתחיל להשתנות הוא מבין מה קורה ומגרש אותה.
רג'ינה כולאת אותה ומספרת לעוץ לי גוץ לי שהיא התאבדה ומאותו רגע עד ליום הסרת הקללה בסטוריברוק בל נשארת אסירתה של רג'ינה.
בל,היא נשארת אסירה של רג'ינה במשך 28 שנים עד שביום הסרת הקללה הכובען המטורף, ג'פרסון, משחרר אותה ואומר לה ללכת למר גולד (עוץ לי גוץ לי) אשר ישמור עליה מפני רג'ינה.
כאשר היא מגיעה אליו הוא מחבק אותה ולוקח אותה איתו כדי להחזיר את הקסם לסטוריברוק.
במקביל, הקללה נשברת והיא נזכרת בו ובעצמה.
בהמשך, הוק רוצה לפגוע בעוץ לי גוץ לי ויורה בבל, היא עוברת בטעות את הגבול של העיר ושוכחת מי היא.
רג'ינה החליטה לתת לבל זיכרונות מזויפים
לייסי אישה צעירה שאוהבת לבלות בבר ולעשות מעשים רעים.
בל ממשיכה בניסיונותיה לשנות את עוץ לי גוץ לי ולהפוך אותו לאדם טוב אך פעם אחר פעם נכשלת.
הוא משקר לה ומנצל את אובדן הזיכרון שלה, לאחר שחצתה את גבול העיירה, כדי לעשות מעשים מרושעים בעידודה של לייסי, דמותה של בל בסטוריברוק.
בהמשך עוץ לי גוץ לי נהרג ובל, ביחד עם ניל, יוצאת להחזירו לחיים.
כאשר הם שוב מתאחדים הם מתחתנים ומאותו רגע מר גולד ממשיך לשקר לה.
לבסוף, היא מגרשת אותו מחוץ לגבול העיירה כך שלא יוכל לחזור ומתפתח רומן בינה לבין וייל סקרלט.
לאחר שמר גולד חוזר לעיירה הוא מספרת לבל שהוא גוסס ונכנס לתרדמת.
כאשר הוא מוער על ידי אמה האפלה, בל עוזרת לו והופכת אותו לגיבור, אך הוא ממשיך לשקר לה והופך חזרה לאפל, למרות שנפטר מכוחותיו.
כאשר הגיבורים יורדים לשאול כדי להחזיר את הוק בל מגלה כי היא בהיריון ובעקבות עסקה מהעבר של עוץ לי גוץ לי, תינוקה צפוי לעזור לידיו של האדס, אל השאול.
היא חוששת שהאדס יחליט להאיץ את הריונה ומחליטה להטיל על עצמה קללת שינה כדי למנוע ממנו לעשות זאת לפני שהבעיה תיפטר.
מר גולד מחפש דרך להעיר אותה, לאחר שנשיקתו לא עוזרת ואביה של בל מסרב לעזור.
הוא מכניס אותה לתיבת פנדורה ויוצא למצוא פתרון.
כיפה אדומה רובי כיפה (Red) מייגן אורי 1, 2, 3, 5 בחייםכיפה אדומה, אישה צעירה שהיא גם זאב.
ביתה של אניטה ונכדתה של האלמנה לוקאס.
ביער המכושף היא פוגשת את שלגייה אשר בורחת מהמלכה הרעה.
ביחד הן מנסות להרוג את הזאב הנורא שחי באזור והורג בכל לילה אנשים נוספים.
הן מאמינות שפיטר, אהבת האמת של כיפה אדומה, הוא הזאב ולא מודע לכך.
בהמשך כיפה אדומה מגלה שהיא בעצמה הזאב והיא הורגת של פיטר כאשר היא משתנה.
היא ממשיכה לטייל עם שלגייה ומגלה קהילה של אנשי זאב וביניהם גם אימה.
היא לומדת לשלוט בזאב שהיא הופכת להיות אך כאשר אניטה מאיימת על שלגייה, היא הופכת לזאב והורגת אותה.
בסטוריברוק מופיעה כיפה אדומה כרובי, מלצרית אשר עובדת בדיינר של סבתה ורוצה לעזוב את העיירה.
לתקופה קצרה היא עוברת לעבוד עם אמה במשרד השריף ומוצאת את הלב של קת'רין, אך היא חוזרת לעבוד אצל סבתה.
כאשר הקללה נשברת היא מתאחדת עם סבתה וחבריה ולומדת מחדש לשלוט בעצמה כשהיא בצורת הזאב.
היא חוזרת ליער המכושף במטרה להתאחד עם הלהקה שלה ומכירה שם את מולאן אשר עוזרת לה בחיפושיה.
הן מגיעות לארץ עוץ ופוגשות את דורותי אשר נאבקת בזלינה, המכשפה הרעה מן המערב.
רובי מתחילה לפתח רגשות כלפי דורותי עד שזלינה מטילה על דורותי קללת שינה.
רובי מגיעה בעקבות זלינה אל השאול באמצעות נעלי הכסף ופוגשת שם את חבריה אשר עוזרים לה להבין כי היא אהבת האמת של דורותי.
היא חוזרת לארץ עוץ, מנשקת את דורותי ומעירה אותה.
היא מוסרת למרי מרגרט את נעלי הכסף כדי שתוכל לחזור לביתה והשתיים נפרדות.קיליאן ג'ונס/קפטן הוק קיליאן ג'ונס הוק (Hook) קולין אודונהיו 2, 3, 4, 5, 6, 7 בחייםקיליאן ג'ונס, בנו של ברנן ג'ונס, אחיו של ליאם ואהבת האמת של אמה.
לאחר מות אחיו, במשלחת שיצאה לארץ לעולם לא, השתלט על הספינה והפך לפיראט.
הוא מתאהב במילה, אשתו של עוץ לי גוץ לי.
עוץ לי גוץ לי הורג אותה וכורת לקיליאן את היד, אשר מוחלפת על ידו בקרס שנתן לו את הכינוי "קפטן הוק".
בהמשך הוא פוגש את בלפייר (ניל קסידי, אבא של הנרי), בנו של עוץ לי גוץ לי, ומלמד אותו על חיי הפיראטים.
בלפייר בורח והוק חובר לקורה, אמה של רג'ינה, כדי שתעזור לו לנקום בעוץ לי גוץ לי.
כאשר הקללה מגיעה קורה מגינה עליהם והם קופאים במשך 28 שנים עד להסרת הקללה.
כשהקללה מוסרת קורה והוק ממשיכים בתוכניתם.
הוק פוגש את אמה ושלגייה אשר מגיעות ליער המכושף.
כאשר הן מצליחות לחזור לביתן, הוק וקורה מגיעים אחריהן.
הוק ממשיך לנסות לנקום בעוץ לי גוץ לי אך ללא הצלחה.
כאשר הנרי נחטף לארץ לעולם לו, הוק מתלווה לגיבורים ולעוץ לי גוץ לי כדי להצילו.
רג'ינה מבטלת את הטלת הקללה, מה שגורם להוק ולשאר הגיבורים, פרט לאמה והנרי, לחזור ליער המכושף.
בחזרה ביער, הוק נפרד מהגיבורים ויוצא לחפש את הספינה שלו.
הוא מקבל מכתב אשר מורה לו למצוא את אמה ולתת לה שיקוי זיכרון כדי שתוכל לחזור להציל אותם.
הוא מוצא את אמה וביחד הם חוזרים לסטוריברוק.
הם נלחמים מול זלינה, המכשפה המרשעת מן המערב, ובטעות מחזירים את אלסה מהעבר.
לאחר שהם עוזרים לאלסה לחזור לביתה, ונלחמים מול עוץ לי גוץ לי וחברותיו המרושעות.
לבסוף, אמה הופכת לאפלה והחבורה הולכת אחריה לקמלוט, שם הם עושים כל שביכולתם לעזור לאמה.
אמה הופכת את הוק ל'אפל' בניגוד לרצונו בשביל שימשיך לחיית ולא ימות.
והוא כועס מאוד על כך.
הוק נכנע לצד האפל וגם הוא מטיל על כולם קללה שמחזירה אותם לסטוריברוק.
בהמשך, הוא נהרג על מנת שהאפל לא יתקיים יותר ואמה והגיבורים יוצאים אחריו לשאול כדי להחזירו לחיים.
לאחר שהם לא מצליחים במשימה הם חוזרים לסטוריברוק והוק, שעזר להביס את האדס, מקבל מתנה מיוחדת מזאוס אשר מאפשר לו לחזור לחיים.
מתחתן עם אמה ומביא איתה ילדה בשם הופ (hope-תקווה).
עד ראייה הוא סרט קולנוע בריטי משנת 1959. התסריט מבוסס על הסיפור הקצר "Rodolphe et le Revolver" מאת נואל קאלף.
עלילת הסרט מתרחשת וצולמה ברובע Tiger Bay של קארדיף, ויילס ומכאן שמו של הסרט במקור.
ברובע מתגוררים מהגרים מארצות שונות, כפי שנראה בסרט.
חלק מהסרט צולם בגשר המעבורת בניופורט הסמוכה.
זה היה סרטה הראשון של היילי מילס, בתפקיד ילדה-נערה בת 12, עדת ראייה לרצח.
הסרט הזניק את הקריירה שלה.
היא משחקת מול אביה ג'ון מילס החוקר אותה על הרצח.
הסרט מתאר את רגשות הידידות המתפתחים בן גבר לילדה על רקע המאורעות הסוערים סביבם ללא שמץ של פדופיליה.
זו גם הייתה ההופעה הראשונה של הורסט בוכהולץ בסרט אנגלי לאחר שהופיע עד אז בסרטים בגרמנית.
היילי מילס קיבלה את פרס דוב הכסף בפסטיבל הסרטים הבינלאומי בברלין ב-1959
היא זכתה בפרס באפט"א לקולנוע ב-1960 כ"שחקנית המבטיחה ביותר".
הסרט זכה במקום ראשון בתחרות זו כ"סרט הבריטי הטוב ביותר".
סטניסלב קורצ'ינסקי (הורסט בוכהולץ) הוא מלח פולני.
הוא יורד מן האנייה כדי לפגוש את חברתו אניה (איבון מיצ'ל) אתה לא התראה זמן ממושך.
הוא נתקל בדרך בילדים משחקים באקדחי קפצונים ובראשם גילי אוונס (היילי מילס) המתעמתת ומתקוטטת עם הבנים ומתנהגת כ"טומבוי".
הוא שואל אותה למקום כתובתה של אניה והיא מוליכה אותו לבית שבו גם היא מתגוררת עם דודתה.
קורצ'ינסקי נפגש עם אניה ותוך זמן קצר מתברר לו שהיא רוצה לנתק את הקשר ביניהם וכי יש גבר אחר בחייה.
הוויכוח ביניהם גולש לטונים גבוהים, בעת שגילי מתבוננת בהם דרך חרך תיבת המכתבים שבדלת.
בשלב מסוימת מוציאה אניה מהמגרה אקדח שניתן לה על ידי מאהבה ומאיימת על קורצ'ינסקי.
במאבק שמתחולל הוא חוטף את האקדח והורג אותה במספר יריות.
לאחר מכן הוא מחביא את האקדח בחדר המדרגות.
הוא רואה את גילי אך נאלץ לברוח מהמקום לאחר שמגיע לשם המאהב מר ברקלי (אנתוני דאוסון), שמגלה את הרצח ובורח מהמקום.
גילי מוציאה את האקדח ממקום מחבואו ומחביאה אותו בבגדיה.
כעבור זמן קצר מגלה שכנה את הנרצחת ומזעיקה את המשטרה.
בראש החקירה עומד מפקח המשטרה גרהאם (ג'ון מילס).
גילי מכחישה שהייתה עדה לרצח ונותנת תיאור של גבר המתאים לברקלי.
היא יוצאת לכנסייה כנערת מקהלה בטקס חתונה, מראה לילד במקהלה את האקדח ונותנת לו כדור תמורת שוקולד.
קורצ'ינסקי עוקב אחריה אך היא בורחת ומתחבאת בכנסייה כשהוא מוצא אותה היא מאיימת עליו באקדח אך עד מהרה מתפתחת שיחה ביניהם והם מתיידדים.
הוא לוקח אותה לגשר המעבורת ובפעם אחת נפתח שער המעבורת, הוא יכול להשליכה למים ולהיפטר ממנה אך הוא מחליט להרחיק אותה ולסגור את השער.
הוא לוקח אותה לסביבה כפרית ובבוקר הוא מודיע לה שעליו לחזור לאנייה.
בינתיים מתפרסמת תמונתה של גילי בעיתונים והיא נתפסת ומובלת לחקירה של גרהאם.
במסדר זיהוי היא מזהה דווקא את ברקלי אך גרהאם משוכנע שהיא משקרת היות שבטעות פלטה ששמעה בשיחה מילים בפולנית.
לאחר מציאת הכדור אצל הילד ועדותו על האקדח ברור למפקח שגילי קשורה לרצח.
המשטרה עולה במהירות על זהותו של קורצ'ינסקי ועל כך שהוא עלה על אנייה השטה לוונצואלה.
השוטרים שטים בסירה לעבר האנייה ביחד עם גילי.
הם עולים לאנייה ומבקשים מגילי לזהות את קורצ'ינסקי אך היא אומרת שאינה מכירה אותו.
הקברניט מבקש מהשוטרים לעזוב את האנייה כי לפי חישוביו הם נמצאים מחוץ למים הטריטוריאליים.
גילי בורחת מהשוטרים והם מחפשים אחריה ביחד עם קורצ'ינסקי.
הוא מוצא אותה והיא אומרת לו שכעת ברצונה להמשיך איתו אך הוא אומר לה כי רצוי שתעזוב לטובת שניהם.
היא מסרבת וממשיכה בריצה אך לפתע בגלל נטיית האנייה היא נופלת לים.
קורצ'ינסקי מבחין בכך וכאן נאלץ לבחור אם להניח לה לטבוע ולסיים בכך את הפרשה או להציל אותה.
ההתלבטות נמשכת זמן קצר ביותר, הוא קופץ למים, אוחז בגילי העומדת לטבוע ושניהם נמשים על ידי סירת המשטרה.
הם מתחבקים ובכך מוכחת אשמתו של קורצ'ינסקי אבל המפקח גרהאם משבח אותו על אומץ ליבו.
"עד שתחזור" הוא סינגל שהוקלט על ידי הזמרת-יוצרת הישראלית יובל דיין, מתוך אלבום הבכורה שלה, לאסוף.
השיר יצא לאור ב-4 במאי 2013, על ידי חברת התקליטים הליקון, כסינגל השני מתוך האלבום.
במהלך השנים השיר הפך למזוהה עם שירי זיכרון והוא מופיע כמעט באופן תדיר ביום הזיכרון לחללי מערכות ישראל.
השיר נכתב והולחן על ידי עידן רפאל חביב, והופק על ידו ועל ידי גלעד שמואלי.
כמו כן, השיר הוא מעין בלדת פופ, בו דיין שרה אל האהוב שלה.
יוסי חרסונסקי סקר את השיר בחיוב והעניק לו ציון של שלושה וחצי כוכבי זהב בסך הכל.
בנוסף לכך, הפך הסרטון לאחד מן הסרטונים הישראלים הנצפים ביותר ביוטיוב, ולסרטון הישראלי ה-3 הנצפה ביותר בשנת 2013. נכון לינואר 2024 מונה הצפיות של הקליפ עומד על כ-28 מיליון צפיות.
"עד שתעזוב" הוא סינגל מתוך אלבום האוסף "תחנות בזמן" של הזמרת-יוצרת הישראלית ריטה, שיצא לאור באפריל 1996. השיר נכתב על ידי ריטה, הולחן על ידי רמי קלינשטיין ועובד על ידי לואי להב.
השיר נחשב לאחד מהשירים הבולטים משנת 1996, ומושמע לרוב בתחנות הרדיו ביום הזיכרון.
השיר נכתב על ידי ריטה מתקופת שירותם של קלינשטיין ושלה בצבא הגנה לישראל, על הזמן שנפרדו וגמרו את היחסים ביניהם.
השיר נכתב על הערב שלפני הטיסה של ריטה לצרפת, קלינשטיין ישן בסלון אצל ההורים של ריטה וריטה בחדרה.
למחרת בבוקר קלינשטיין לקח את ריטה לשדה התעופה.
השיר מדבר על אותו לילה, הדימויים הכואבים בשיר, מבטאים למעשה אהבה גדולה והנקמה היא נקמת האוהבים שעל אף הפרידה, ימשיכו להיפגש ולאהוב ושום דבר לא יעצור את האהבה הזאת.
עד שאין יותר לאן הוא סינגל של הפרויקט של עידן רייכל שהוקלט על ידי עידן רייכל.
השיר יצא לאור ב-22 ביוני 2013, כסינגל הרביעי מתוך האלבום "רבע לשש", על ידי חברת התקליטים הליקון.
השיר מושר במשקל מורכב של 10/8, כאשר כל תיבה מחולקת בתוכה לקצב של 3-3-2-2 שמיניות.
השיר הוא בין חמשת השירים הבודדים שביצע רייכל עצמו באלבום "רבע לשש".
כמו כן, השיר הועלה לרשת הזרמת המדיה ספוטיפיי, בסמוך לצאת האלבום.
השיר הגיע בשיאו למקום הראשון במצעד הרשמי של גלגלצ תוך ששהה שם כ-4 שבועות.
במצעד השבועי של רשת ג' הגיע השיר למקום הראשון גם כן.
במצעד הפזמונים השנתי של גלגלצ, דורג השיר במקום ה-35. במצעד הפזמונים השנתי של מדיה פורסט דורג השיר במקום ה-92.
עד שיצא עשן לבן הוא ספר מאת רוברט האריס המתאר את תהליך בחירתו של אפיפיור דמיוני.
הספר יצא לאור בעברית בהוצאת כנרת זמורה-ביתן דביר בשנת 2019 בתרגומו של גיל שמר.
הספר עובד לסרט קולנוע באותו שם בכיכובם של רייף פיינס וסטנלי טוצ'י.
הדמות הראשית בספר הוא הקרדינל ג'קופו לומלי, המשמש כנשיא מועצת הקרדינלים.
הספר נפתח במותו של האפיפיור המכהן, אשר שמו אינו נזכר בספר.
האפיפיור המנוח נודע כאדם פשוט, צנוע ואהוב, ובעל דעות ליברליות.
עם מותו, מוטל על לומלי לארגן את הקונקלווה לצורך בחירת אפיפיור חדש.
117 קרדינלים מכל רחבי העולם מגיעים לקריית הוותיקן עבור הטקס.
ארבעת המועמדים הבולטים הם: אלדו בליני, מנאמני האפיפיור הקודם אשר חולם להמשיך את הרפורמות הליברליות שלו.
ג'וזף טרמבלה מקנדה, אשר מתיימר להביא לוותיקן רוח צעירה ומודרנית.
ג'ושוע אדיימי מניגריה אשר חפץ להיות האפיפיור השחור הראשון, וגופרדו טדסקו השמרן הקיצוני אשר רוצה לשמר את המסורת הנוצרית.
ברגע האחרון מופיע אדם מסתורי בשם וינסנט בניטס אשר מונה לקרדינל אין פאקטורה בידי האפיפיור לשעבר ומודיע על רצונו להשתתף בקונקלווה.
הדלתות ננעלות, והקרדינלים מתנתקים מהעולם עד סוף הקונקלווה.
בהדרגה חושף לומלי כי מרבית המועמדים מסתירים סודות אפלים, ובמקביל הוא נאלץ להתמודד גם עם סודות מעברו של האפיפיור לשעבר, עם ארגון טרור איסלאמיסטי המעוניין לחבל בקונקלווה, ועם החשש שבסופו של דבר הוא עצמו עלול להיבחר לאפיפיור.
עדה אוונס הייתה האישה הראשונה שסיימה לימודי משפטים באוסטרליה.
אוונס נולדה בשנת 1872 באסקס שבאנגליה ולמדה בלונדון.
בשנת 1883 היגרה משפחתה לסידני שבניו סאות' ויילס.
בשנת 1895 סיימה אוונס תואר ראשון באמנויות באוניברסיטת סידני.
לאחר הלימודים שקלה אוונס להקים בית ספר עם אחותה, אך הרעיון נזנח.
בשנת 1899 חזרה בעצת אימה לאוניברסיטת סידני על מנת ללמוד משפטים.
הדקאן התנגד ללימודי נשים באוניברסיטה, אך בתקופה זו הוא שהה מעבר לים, ולא היה יכול למנוע את תחילת לימודיה של אוונס.
החוק בניו סאות' ווילס לא אסר הכשרת נשים לעריכת דין, אך הנוהג המשפטי היה שוויון זכויות לנשים רק אם החוק מורה על כך באופן ישיר.
למרות זאת, סיימה אוונס את לימודיה בדצמבר 1902, והייתה האישה האוסטרלית הראשונה שעושה זאת.
לאחר לימודיה, אוונס ניסתה להתקבל ללשכת עורכי הדין בניו סאות' ווילס, אך לא התקבלה.
מצב זה גרם לאוונס להוביל מאבק ציבורי כנגד החוק הקיים.
בשנת 1905 הפכה פלוס גרייג לעורכת הדין הראשונה במדינה (לאחר שזו סיימה את לימודיה כשנה לאחר אוונס).
בסופו של דבר אוונס החלה לעבוד כעורכת דין רק בשנת 1921.
נפטרה בגיל 75 ב-27 בדצמבר 1947 בניו סאות' ויילס.
הרב עדאל אברהם קדר (נולד בכ"ו באלול ה'תשמ"א) הוא רב וסופר חסיד חב"ד, הכותב ומוציא לאור של סדרת ספרי ההלכה "שו"ת היכל שלמה".
נולד במבשרת ציון למירה קדר ולרב שמואל אליקים קדר, ולמד בתלמוד תורה מורשה, ישיבת ירושלים לצעירים ובישיבת מרכז הרב.
בשנת תשס"ב נישא להילה, בתו של עורך הדין בנימין טאוב, ולמד בכולל מר"ץ.
בעקבות חמיו נחשף לרבי מלובביץ' ולתורתו ותוך זמן קצר הפך לחסיד חב"ד.
אביו כתב והוציא לאור את סדרת הספרים שו"ת היכל שלמה המכילה תשובות לשאלות שנשאלו בבחינות ההסמכה של הרבנות הראשית וסיכום החומר הנדרש לבחינות.
לאחר פטירת אביו המשיך את מפעל הכתיבה וההוצאה לאור של הספרים.
המשך המפעל כולל כתיבה על נושאים חדשים שאביו לא כתב עליהם, כמו חופה וקידושין, מילה וגרות ועוד.
כמו כן, הוצאת מהדורות משופרות ומעודכנות על כלל הנושאים, כמו שבת, ונידה.
בעקבות התקרבותו לחסידות חב"ד, הוסיף בחלק מהספרים מבוא או נספח המבאר את הנושא המרכזי שבספר כפי שהוא מואר באורה של תורת החסידות על פי תורתו של הרבי.
קדר מתגורר בשכונת גילה שבירושלים ולו שבעה ילדים.
גיסו, הוא הרב אור חיים טאוב, רב קהילת נהורא ברמת גן ומנהל מחלקות עירובין ומקוואות ברבנות רמת גן.
עד שירימו עוגן הוא סרט קולנוע אמריקאי מסוגת דרמה רומנטית בשחור-לבן משנת 1957, בבימויו של רוברט וייז, עם ג'ין סימונס, ג'ואן פונטיין, פייפר לורי, פול ניומן וסנדרה די בתפקידים הראשיים.
התסריט מבוסס על סיפור בשם זה מהאנתולוגיה "Return to Paradise" של ג'יימס מיצ'נר (1950).
העלילה היא על ארבע אחיות בניו זילנד בתקופת מלחמת העולם השנייה ויחסיהן עם חיילי צבא ארצות הברית.
זה סרט הבכורה של סנדרה די ועל הופעתה בו זכתה בפרס גלובוס הזהב לשחקנית חדשה ומבטיחה.
השיר "עד שירימו עוגן" מושר בתחילת הסרט על ידי אידי גורמה ומתאר את היחסים הרומנטיים בין הבחורות לחיילים שמסתיימים כאשר הם מרימים עוגן ומפליגים לקרב.
הסרט צולם בכרייסטצ'רץ', וולינגטון והוליווד.
חיילים צועדים למלחמה בכיכר הקתדרלה בכרייסטצ'רץ' כשהמונים מריעים להם.
בין המריעים – ארבע אחיות של משפחת לסלי – אן (ג'ואן פונטיין), ברברה (ג'ין סימונס), דיליה (פייפר לורי) ואוולין (סנדרה די).
בין הצועדים, אחיהם דיק ובעלה הצעיר של ברברה, מארק.
כרייסטצ'רץ' מתרוקנת מגברים וברברה מחליטה להתחתן עם פיל "שיינר" פריסקוט שלא גויס.
היא מודיעה זאת לאחיותיה זמן קצר לאחר שהתבשרו על מותו של דיק.
אן הבכורה והמאופקת מתנגדת לנישואין החפוזים אבל לבסוף מוותרת.
פריסקוט הוא אדם גס וחסר נימוס והנישואין עולים על שרטון.
כאשר הוא מגויס, מחליטה דיליה לעבור לוולינגטון לעבודה במטה הצי ושם היא פוגשת חיילים רבים.
פריסקוט בינתיים נופל בשבי היפנים.
לאחר המתקפה על פרל הארבור מגיעים מאות לוחמי מרינס לכרייסטצ'רץ' הריקה מגברים.
ברברה מזמינה את אחד מהם, ריצ'רד "דיק" בייטס (צ'ארלס דרייק) לביתם והוא מוצא חן בעיני אן שנחשבת ל"רווקה זקנה".
ברברה טסה לוולינגטון להיפגש עם דיליה ומתברר לה שהיא עדיין משתמשת בשם נעוריה ויש לה חבר חייל.
דיליה מכירה לה את קפטן ג'ק הרדינג (פול ניומן) שתפקידו לחקור רקע של נשים מניו זילנד הרוצות להתחתן עם חיילים אמריקאיים כדי למנוע הכנסת נשים בלתי רצויות.
ג'ק מספר לה כי הוא גרוש והם נפרדים.
בינתיים נודע לה על מות בעלה מארק בצפון אפריקה.
דיק נפצע בקרב ואן מבקרת אותו.
מתפתח קשר אהבה, הם מבקשים להתחתן והיא נכנסת להיריון.
ג'ק מגיע לחקור עליה ונפגש שוב עם ברברה שכעת היא אלמנה.
מתפתח ביניהם קשר שיודע עליות ומורדות.
דיק נשלח לקרב טאראווה ונהרג.
משפחתו מפרסמת מודעה בעיתון ומבקשת מידע עליו.
אן עונה והמשפחה שולחת לה כסף וכרטיסים לאוקלהומה כדי שהיא והתינוק יגורו איתם.
עם תום המלחמה חוזר טומי, חבר הילדות של אוולין והם מחליטים להתחתן ולטוס לאוקלנד.
פיל פריסקוט חוזר מהשבי אך דיליה מקבלת אותו בקרירות ומבקשת להתגרש ממנו.
בחמת זעם הוא רוצח אותה בחרב שלקח מהיפנים.
ג'ק מעיד במשפט ומספר על שבעת החיילים שהיו להם קשרים עם דיליה ועדותו מכעיסה את ברברה.
כאשר הוא מבקש ממנה להצטרף אליו ולעזוב את ניו זילנד היא מסרבת אבל לבסוף היא מבינה שתישאר לבד, אורזת את חפציה ומצטרפת אליו.
שם השחקן/יתשם הדמותג'ין סימונסברברה לסליג'ואן פונטייןאן לסליפייפר לורידיליה לסליסנדרה דיאוולין לסליפול ניומןג'ק הרדינגצ'ארלס דרייקריצ'רד בייטסוואלי קסלפיל פריסקט
עד שהציפורים יחזרו (נקרא בעברית גם: עד שיבת הציפורים, צרפתית: En Attendant les hirondelles) - סרט בהפקה צרפתית-אלג'יראית-גרמניה של הבמאי האלג'יראי – כרים מוסאווי.
הסרט יצא לאקרנים ב-2017 והוצג לראשונה בפסטיבל קאן.
התסריט משלב שלושה סיפורים שונים המתרחשים באלג'יריה של ימינו.
מוראד, יזם נדל"ן גרוש, מרגיש שהכל חומק ממנו.
עיישה נערה צעירה, נקרעת בין תשוקתה לג'ליל אותו היא מכירה זה שנים, לבין בן הזוג ששודך לה.
דהמן, נוירולוג שאפתן, נקלע ערב נישואיו למעורבות בחיי אישה, עקב אירוע אלים שהתרחש בעברו בעת ששימש לדבריו כרופא בכפייה בקבוצת טרור מקומית.
כל אחד מגיבורי הסרט מתמודד עם בחירות שעשה בעברו ובחירות שהוא עושה בהווה.
עבר והווה מתנגשים כדי לספר את סיפורה של אלג'יריה העכשווית.
הסרט היה מהמועמדים לפרס תנית הזהב בפסטיבל הסרטים קרתגו ב-2017.
עד קצה המושב הוא ספר פיוטי בן 20 פרקים מאת עמליה רוזנבלום, באיורו של שאול שץ.
הספר יצא לאור בשנת 2006 על ידי הוצאת כתר ספרים.
היצירה נכתבה כמחווה לספר הקלאסי "הרוח בערבי הנחל" (קנת גרהם) ובהשראתו.
הספר נכתב לנוער אך מתאים גם למבוגרים ולילדים.
זהו סיפור התבגרותם של ג'וני ושוקו, שני כלבים שחיים במושב, אשר אינם מסתדרים זה עם זה.
יום אחד השניים מגלים דבר שמאיים על חייהן של חיות המושב, ויוצאים יחד להרפתקה שבאמצעותה הם הופכים להיות חברים טובים, וזאת תוך למידה על אופיין המגוון של חיות.
מטרת הספר ללמד את הקוראים על חברות, שיתוף פעולה וצמיחה.
ב-2007 זכה הספר בפרס זאב לספרות ילדים ונוער.
גיבור הסיפור, ג'וני, הוא כלב הרפתקן וחברותי.
חייו משתנים כשחברו הטוב ביותר, ארתור, עוזב את המושב ועובר לגור בעיר.
ארתור היה מעין אח בוגר לג'וני, הם היו חברים טובים שאהבו זה את זה וחוו דברים רבים יחד.
לאחר שארתור עוזב מתקשה ג'וני להמשיך בחייו, מסרב להתנחם ומעביר לילות רבים במלונה הישנה של ארתור.
בשלב זה, עוברת משפחה חדשה לבית הישן של ארתור ויחד איתם כלב חדש בשם שוקו.
ג'וני אינו רוצה להתחבר עם שוקו מחשש שישכח את חברותו הישנה עם ארתור.
ביום שישי, מתאספות חיות המושב יחד כהרגלן, ועושות קומזיץ.
לפתע הן מגלות ששכחו להזמין את הכלב החדש, שוקו, ומבקשות מג'וני ללכת ולהביאו וג'וני נענה לבקשתן.
בזכות המעשה הזה ג'וני ושוקו מתחברים.
כעבור זמן מגלים השניים שציידים נמצאים במושב.
ג'וני ושוקו רוקמים תוכנית מורכבת לתפיסת הציידים.
הם יוצאים להרפתקה משותפת במהלכה מתהדקת גם החברות ביניהם.
השניים מצליחים במשימה והופכים לגיבורים.
ג'וני ושוקו מחליטים ללכת לטיול שבו שוקו נפגע באחת מרגליו והווטרינר נאלץ לכרות אותה.
סוף הסיפור שונה מאוד מתחילתו, כאשר ג'וני ושוקו מסתובבים במושב וצוחקים על העבר.
בשנת 2007 זכה הספר בפרס זאב לספרות ילדים ונוער.
"עד שגעגוע יחלוף" הוא סינגל של הזמרת הישראלית יובל דיין, שיצא לאור ב-24 באוקטובר 2021, כסינגל שלא מתוך אלבום, על ידי חברת התקליטים ארומה מיוזיק.
יובל דיין כתבה את השיר יחד עם אבי אוחיון שאף הלחין אותו.
דיין סיפרה שכתבה את השיר בעקבות פרידה מבן-זוג איתו יצאה תקופה ממושכת.
מבקר המוזיקה יוסי חרסונסקי כתב כי "הרגשות צפים עצובים להפליא במנגינה מותאמת לתחושה.
ההתרפקות מובנת, הסיבות לפרידה – נסתרות.
יובל דיין מתגעגעת-כמהה בקול העגמומי-מדוכדך הזה שמעניק לשיר שכבת עצב יפה.
לא רע, אבל אני מחפש יותר עומק לצד שירת האווירה הזו".
"עד שיבוא אוקטובר" הוא סינגל שהוקלט על ידי הזמרת הישראלית מאיה אברהם.
הוא יצא לאור ביוני 2012, לאור חברת התקליטים הפיל, כסינגל שני מתוך האלבום ליום הזה חיכיתי.
השיר נכתב על ידי בן ארצי והופק על ידי רפי קריספין.
הוא הוצג כמועמד לכניסה למצעד הפזמונים השבועי של רשת ג' ב-5 ביולי 2012. בשבוע לאחר מכן נכנס לדירוג במקום השמיני.
ב-19 ביולי עלה השיר למקום השני – המיקום הגבוה ביותר שהגיע אליו.
לבסוף, ב-11 באוקטובר, לאחר תשעה שבועות רצופים, יצא מהמצעד השבועי.
במצעד הפזמונים העברי השנתי ב-2013 דורג במקום ה-33.
"עד שתקרא לי שוב" הוא סינגל שהוקלט על-ידי הזמרת הישראלית שיר חיימוב.
השיר יצא לאור ב-1 בדצמבר 2019.
השיר נכתב על-ידי עמרי קסטן, הולחן על-ידי מורן דוד והופק מוזיקלית על-ידי המפיק הישראלי-קנדי עידו בריאן ריבלין.
השיר יצא לאור לאחר הצלחת סינגל הבכורה של חיימוב, "הוא", היה לסינגל האחרון שלה בעברית, ובדומה לקודמו, התקבל גם הוא בחיבוק חם מצד תחנות הרדיו והתקשורת.
חיימוב שיתפה כי העבודה על השיר, שנמשכה כשנה וחצי, כללה טלטלות והכנות רבות, והביעה את תקוותה לקבלתו על-ידי הקהל.
בדומה לשירה הקודם, גם שיר זה זכה להשמעות מרובות בתחנות הרדיו בישראל, ונכח במשך ארבעה שבועות רצופים במצעד השבועי של מדיה פורסט, כאשר בשיאו הגיע למקום השלישי עם כ-132 השמעות שבועיות.
הווידאו קליפ המלא שיצא עבור השיר, בוים על-ידי איתי מאיר והועלה לערוץ היוטיוב של חיימוב ב-1 בדצמבר 2019. לאורכו של הקליפ, ניתן לראות את חיימוב מתנדנדת בנדנדה הלוך-ושוב, זאת כייצוג תחושת אי-הוודאות בזוגיות עליה היא שרה.
בשנת 2020 בחרה חיימוב לגנוז את הקליפ ולמחוק אותו מערוץ היוטיוב שלה, וכיום השיר זמין בגרסת שמע בלבד.
"עד שתבואי עד אליי" הוא סינגל של הזמר הישראלי עדן חסון.
הוא יצא לאור ב-29 בנובמבר 2022. את השיר כתבו והפיקו חסון וסתיו בגר.
הרכבו המוזיקלי של השיר תואר במאקו כ"הפקת פופ-אלקטרוני אפלה, כינורות, שורות שפונות למכנה משותף גדול".
השיר תואר ככזה אשר "יכול היה להיות מגה להיט מדינה, אבל החליטו לשים דרופ מעצבן במקום פזמון".
עם זאת, בפרוגי ניתנה ביקורת חיובית לשיר בטענה ש"ממש לאחר שמיעה בפעם הראשונה, אפשר לדעת שמדובר בלהיט הבא".
השיר זכה להצלחה רבה בפלטפורמות הסטרימינג בישראל.
ביום הראשון לצאתו, צבר השיר למעלה מ-14 אלף השמעות בפלטפורמת ספוטיפיי, וחצה את רף 43 ההשמעות באותו השבוע.
בשיאו, צבר השיר למעלה מ-180 אלף השמעות בשבוע.
בתחנות הרדיו בישראל, הצליח השיר לצבור כ-125 השמעות בשבוע הראשון לצאתו והגיע למקום הרביעי במצעד השבועי של מדיה פורסט.
שבוע לאחר מכן, צבר השיר כ-211 השמעות והגיע למקום הראשון.
גם במצעד "העשירייה" של כאן גימל הגיע השיר למקום הראשון.
במצעד הרשמי של גלגלצ, הגיע בשיאו למקום השלישי.
באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר העשירי המושמע ביותר בחודשים אלו בישראל.
"עד עולם" הוא סינגל שהוקלט על ידי הזמרת הישראלית אילנית.
הוא יצא לאור בשנת 1981, על ידי חברת התקליטים פונוקול, כרצועה הפותחת של אלבום האולפן ה-15 של הזמרת, אל הדרך.
"עד עולם" נכתב והולחן על ידי שמרית אור והנרי בראטר, שגם הפיק אותו.
ב-15 בדצמבר 1981 נכנס לראשונה למצעד הפזמונים השבועי של רשת ג' במקום ה-26. ב-16 בפברואר 1982 עלה למקום השלישי, שיאו במצעד הנוכחי.
לבסוף, יצא מהדירוג השבועי ב-23 במרץ לאחר שלושה-עשר שבועות צעידה רצופה.
עד שתחפץ האהבה הוא מערבון רומנטי אמריקאי משנת 2022 בבימויו של די.
קארוסו, עם טום לואיס ואביגיל קוון בתפקידים הראשיים.
התסריט מבוסס על רב המכר "Redeeming Love" של פרנסין ריברס משנת 1991. הסיפור מתרחש במערב הפרוע בתקופת הבהלה לזהב בקליפורניה ומספר על ילדה צעירה שהופכת ליצאנית בבגרותה בשל נסיבות חיים לא קלות.
כאשה צעירה מתאהב בה חוואי צעיר חדור אמונה נוצרית, שמוכן לקבל אותה למרות הרקע הבעייתי.
הרומן מתבסס על הסיפור התנ"כי של הושע בן בארי, הנישא לזונה בשם גומר בת דבליים.
הסיפור התנכ"י מדמה את היחסים בין אלוהים לעם ישראל.
בשנת 1850, בתקופת הבהלה לזהב בקליפורניה בעיירה הדמיונית פר-א-דיס אשה צעירה יפהפייה בשם "אנג'ל" (אביגיל קוון) עובדת כזונה.
היא שורדת מדי יום תוך בדידות ותיעוב עצמי, למרות היותה אובייקט מיני לתשוקותיהם של הגברים המקומיים.
היא נמצאת בבית בושת של "הדוכסית" (פמקה ינסן).
מחפשי הזהב חושקים בה ונערכת עליה מדי יום "הגרלה", כאשר מדי יום גברים מתקבצים מחוץ לבית הבושת ומקווים לעלות בגורל.
חזרות לאחור בעלילה חושפות לצופים, שאנג'ל נולדה כבת לא חוקית למיי (נינה דוברב) מגבר עשיר שזנח אותה וששמה האמיתי הוא שרה.
מיי הייתה הפילגש של אביה שהיה נשוי לאישה אחרת, התכחש אל בתו ולבסוף זנח את שתיהן הפסיק את התמיכה הכספית בהן וזרק אותן מהבית בו התגוררו.
בשל הנסיבות, האם מיי נאלצת לעסוק בזנות ולבסוף מתה ממחלה והילדה שרה מועברת לשיקגו ושם נמסרת לסרסור ופדופיל המכנה "דוכס" (אריק דיין) שקורא לה אנג'ל (מלאך), מנצל אותה מינית מגיל צעיר והיא הופכת לזונה מבוקשת.
באחד הימים, מגיע אביה הביולוגי לבית הבושת, היא נראית לו מוכרת אך רק בבוקר היא מגלה לו שהוא אביה, וכתוצאה מהגילוי הוא יורה בעצמו.
אנג'ל נמלטת משיקגו ומגיעה בדרך חתחתים לפר-א-דיס.
מייקל הוסיאה (טום לואיס) הוא חוואי צעיר וחדור אמונה נוצרית.
הוא מבקש מאלוהים בתפילה, שיזווג לו את אשתו העתידית.
כאשר הוא מגיע לפר-א-דיס, הוא מבחין באנג'ל ומשלם בכדי לפגוש אותה ולדבר איתה.
הוא לא מנסה לנצל אותה ולא מוכן לשכב איתה.
באחד הביקורים הוא מציע לה נישואין למרות שהוא יודע על עברה, כי אלוהים סולח לחוטאים.
אנג'ל מסרבת אבל לאחר עימותים עם ה"דוכסית", היא מסכימה.
מייקל משלם את חובותיה ל"דוכסית" והיא מגיעה אתו לחווה.
לחווה מגיע גיסו האלמן פול (לוגאן מרשל-גרין) אשר לוקח באחד הימים את הכרכרה בכוונה לרכב לעיירה ולקנות מצרכים.
מייקל מעוניין בילדים, אנג'ל עברה הפלה בעקבות הריון שנכנסה אליו כנראה במסגרת עבודתה כיצאנית והיא חוששת שלא תוכל להרות שוב.
בשל החששות היא מעוניינת לעזוב בחשאי, ומבקשת מפול בהזדמנות זו שייקח אותה איתו.
בדרכם לעיירה פול מנצל את המצוקה שלה ודורש ממנה "לשלם" על הנסיעה ולקיים איתו יחסי מין שלא מרצונה.
לאחר מכן הם מגיעים לעיירה, לא לפני שהוא זורק אותה בשולי הדרך בכדי לא להראות עם יצאנית.
בעיירה מתגלה לחרדתה שבית הבושת הוצת ו"הדוכסית" וחברותיה הזונות נשרפו.
בלית ברירה חסרת כל, היא מצטרפת לבית בושת אחר משם מציל אותה מייקל ולוקח אותה חזרה הביתה לחווה.
היא מתחילה להתאהב במייקל אבל בגלל שהיא יודעת שלא תוכל ללדת היא בורחת שוב ומגיעה לסן פרנסיסקו ועובדת שם כטבחית ואחר כך כבעלת מסעדה.
העובד של "הדוכס" מזהה אותה ושורף את המסעדה בלילה, למחרת הדוכס מגיע, חוטף אותה באיומים ומאלץ אותה לעבוד עבורו בזנות.
הוא מציג אותה לפני הלקוחות אבל כשהיא מגלה להם שהוא מחזיק במקום ילדות קטנות ומצליחה לחלץ אותן לעיני הקהל, הקהל מתנפל עליו ותולה אותו.
אנג'ל מצטרפת למסיון ופותחת בית מחסה לנשים שניצלו מזנות.
כשלוש שנים לאחר מכן, פול בחיפושיו אחריה כנראה בשל רגשות אשמה שאוכלים אותו, מוצא אותה ומבקש ממנה לחזור איתו למייקל.
הוא מספר לה שמייקל לבדו ולא התחתן שוב ושהוא עדיין מחכה לה.
היא מסכימה לחזור איתו, וכך היא שבה לזרועותיו של מייקל ובפעם הראשונה היא מרגישה גלויה מספיק לשתף אותו בכך ששמה האמיתי הוא שרה.
מייקל שמר לה על הטבעת והם חוזרים ומצהירים על אהבתם.
בסוף הסרט אנו רואים כי אנג'ל בהיריון ויש להם גם ילד קטן וכולם נמצאים ליד הנהר ודגים ביחד.
שם השחקן/יתשם הדמותהערותטום לואיסמייקל הוסיאהאביגיל קווןאנג'ל/שרהלוגאן מרשל-גריןפולפמקה ינסןהדוכסיתנינה דוברבמייאריק דייןהדוכסמיי לי אודונללאקיזונהוו קקסימיי לינגזונה
"עד שתחזרי אליי" הוא שיר של הפרויקט של עידן רייכל, מתוך אלבום האולפן החמישי של הפרויקט, "מגדל של אור", שיצא לאור ב-6 בפברואר 2024. השיר נשלח לתחנות הרדיו בסמוך לצאתו של האלבום, כסינגל השלישי מתוכו, באמצעות חברת התקליטים הליקון ארומה מיוזיק.
ב-6 בפברואר 2024, הוציא הפרויקט של עידן רייכל את אלבומו הראשון מאז צאתו של "רבע לשש" בשנת 2013, "מגדל של אור".
"עד שתחזרי אליי" הוא אחד משלושת השירים באלבום אשר בוצעו על ידי רייכל עצמו, לצד "תמיד זה געגוע" ו"ילדים של קיץ".
את השיר כתב והלחין רייכל, שגם הפיק אותו לצד מתן דרור, שהפיק גם את "תמיד זה געגוע" שביצע רייכל.
את השיר תיאר רייכל כ"שיר אהבה שמחזיר אותי לכתיבה של פעם, אבל עם צליל מעודכן יותר".
בשבוע של 11 בפברואר 2024, נכנס השיר למצעד מדיה פורסט והגיע למקום ה-14, עם 60 השמעות בתחנות הרדיו הישראליות.
שבוע לאחר מכן, השיר קבע את שיאו במקום השלישי, עם 111 השמעות.
"עד שיירד הסהר" הוא שיר של הזמר הישראלי אושר כהן, מתוך המיני-אלבום השלישי שלו, The Last Episode, אשר יצא לאור ב-8 בפברואר 2024.
בשיר, כהן רומז על חייו האישיים, לאחר פרידתו של ארוסתו לשעבר.
לשמו של השיר "עד שיירד הסהר" יש דו משמעות, סהר היא מילה נרדפת לירח וגם שמה של ארוסתו לשעבר סהר נועם.
בפזמון שר ורומז כהן על שנאה ופחד מבדידות, ורומז כמה פעמים על סהר.
"עד שיירד הסהר" מציג קו מוזיקלי וסגנון שונה משירים אחרים של כהן; הוא בלדה עגמומית לצלילי גיטרה ברקע.
במהלך שבוע לאחר צאתו של השיר, משתמשי "אפל מיוזיק" ראו שורה בוטה בשיר, בה כהן מקלל את סהר כפרוצה, שורה שכלל לא מופיעה במילות השיר.